የታገቱ ተማሪዎችን በተመለከተ መንግስት አፋጣኝ መፍትሄ እንዲሰጥ በአማራ ብሄራዊ ሀገር አቀፍ ዜና መንግስት የምሁራን መማክርት ጉባኤ በድጋሜ ጠየቀ፡፡
ባሕር ዳር፡- ጥር 19/2012ዓ.ም (አብመድ) የምሁራን መማክርት ጉባዔው ጉዳዩን በተመለከተ መግለጫ አውጥቷል፡፡በደምቢደሎ ዩኒቨርስቲ ሲማሩ የነበሩ የአማራ ተወላጅ ተማሪዎች ባልታወቁ ሃይሎች ታገተው እስክ አሁን ድረስ ያሉበት ሁኔታ የማይታወቅ በመሆኑ የፌደራልና ኦሮምያ የክልል መንግሥታት በጉዳዩ ትክክለኛ መረጃ እንዲሰጡና በአፋጣኝ ችግሩ እንዲፈታ በአማራ ብሄራዊ ሀገር አቀፍ ዜና መንግስት የምሁራን መማክርት ጉባኤ በድጋሜ አሳስቧል፡፡የአማራ ምሁራን መማክርት በደምቢደሎ ዩኒቨርስቲ ሲማሩ የነበሩ ተማሪዎች መታገታቸውን የተመለከቱ መረጃዎች መውጣት በጀመሩበት ወቅት የፌዴራልና የክልል መንግስታት ለጉዳዩ ተገቢውን ትኩረት አለመስጣቸውን በመገለጽ መንግሥታዊ ኃላፊነታቸውን እንዲወጡ በአፅንዖት ማሳሰቡን በመግለጫው አስታውሷል፡፡ ተማሪዎቹ ታግተው ያሉበት ሁኔታ አለመታወቁ እጅጉን ያሳሰበው መሆኑን በማስረዳት ለጉዳዩም ቅርበት ካላቸው የክልል መንግሥት ኃላፊዎች ጋር ውይይት ማድረጉን፣ የታገቱትን ተማሪዎች በሽምግልና ለማስለቀቅ ጥረት እየተደረገ መሆኑን እና በአጭር ጊዜ ውስጥ ሊለቀቁ እንደሚችሉም መረጃ ተሰጥቶት እንደነበር የመማክርት ጉባኤው አስታውቋል፡፡